
Utkast: Miljøstrategi for medieselskap X 
Versjon 1, mars 2021 (av Julie Forchhammer)


Miljømål:  Medieselskap X skal halvere sine klimautslipp innen år 2030. 
Medieselskap X ønsker å vise film- og TV-bransjen at vi tar klimakrisen på alvor. Vi skal evaluere og oppdatere denne miljøstrategien årlig. Vi skal vurdere å bli miljøsertifiserte og kartlegge våre utslipp. Vi skal øke vår kompetanse på klimasmarte løsninger slik at vår drift får et lavest mulig utslipp. 
Miljømålet er basert på anbefalingene fra FNs klimapanel om en halvering av klimautslipp innen år 2030. Medieselskap X skal aktivt bruke FN’s bærekraftsmål som veileder for vår drift. 
Medieselskap X har valgt seks fokusområder for vårt miljøarbeide. Det er: Avfall, energi, innkjøp, mat, transport og informasjon. Hvert område er beskrevet med fem tiltakspunkter. Tiltakene gjelder både for våre egne kontorer og drift, og ute på lokasjon under opptak. Målet er å implementere stadig flere tiltak fortløpende og å dele erfaringene med arbeidet både internt og eksternt i mediebransjen. 

De to viktigste miljøtiltakene i strategien: 
Medieselskap X ønsker å ha et ekstra fokus på disse to tiltakene da de vil ha stor effekt for mediebransjens karbonavtrykk.

1. Fly mindre
Vi skal redusere antall flyreiser. Transport står for over halvparten av utslippene til en gjennomsnittlig film- eller TV-produksjon (kilde: ALBERT). Reduserer vi antall flyreiser oppnår vi en klimagevinst umiddelbart.   

2. Etterspør grønne leverandører 
Vi skal forespørre og foretrekke miljøsertifiserte samarbeidspartnere, leverandører, tjenester og produkter i alle ledd av vår drift. 




Fokusområder for miljøarbeidet i medieselskap X: 

1. Avfall
Mål: Å produsere minst mulig avfall og kildesortere mest mulig, både på kontor og ved opptak på alle typer lokasjoner. Eliminere bruk av unødvendig plast og engangsartikler.
 
Tiltak:
1.1 Erstatte engangsartikler (glass, kaffekopper, bestikk, tallerkener) med vaskbare ting.
1.2 Minimere bruk av profileringsartikler, både internt og hos samarbeidspartnere. 
1.3 Resirkuler og bruk ting på nytt. Ha mulighet for lagring av materiell.
1.4 Vi sprer mest mulig informasjon digitalt. Så sparer vi papir (og penger).
1.5 Ha dialog med eksterne partnere om kildesortering og antall fraksjoner med avfall.

2. Energi
Mål: Bruke mest mulig fornybar energi og fase ut bruken av fossile energikilder. 

Tiltak:
2.1 Bruke lokasjoner hvor det er tilgang til faststrøm. Ikke ha forurensende dieselaggregater.
2.2 Be tekniske leverandører om lav-energi utstyr som for eksempel LED-lys.
2.3 Bruke og etterspørre oppladbare batterier i teknisk utstyr.
2.4 Sjekke muligheter for ENØK-tiltak på kontorer med husvert/utleier.
2.5 Slå av elektriske artikler når de ikke er i bruk. 

3. Innkjøp
Mål: Redusere selskapets klimautslipp gjennom innkjøp og leverandørleddet. Være pådriver for at mediebransjen kan ta steget over til en sirkulær økonomi. 
 

Tiltak:
3.1 Forespør og foretrekke miljøsertifiserte leverandører, tjenester og produkter. 
3.2 Kjøp og produsér minst mulig nye ting. Lån, lei, resirkulér.  
3.3 Beregne inn  holdbarhet og mulighet for reparasjon og service ved nyanskaffelser. 
3.4 Etterspør minst mulig emballasje og returrett på overflødige varer.
[bookmark: _heading=h.gjdgxs]3.5 Lag inventarliste, oppdater jevnlig. Bevisst bruk av ting på tvers av produksjoner.

4. Mat
Mål: Å servere deilig mat med minst mulig klimaavtrykk for alle. Ha minst mulig matsvinn.

Tiltak: 
4.1 Ha en god dialog med alle matleverandører (catering, eksternt, internt) om miljøkravene til medieselskap X.
4.2 Redusere kjøttforbruket og alltid ha gode plantebaserte retter på menyen.
4.3 Øke bruken av lokalmat, kortreiste matvarer, økologiske og sesongbaserte råvarer.
4.4  Ikke bruke engangsartikler for servering av mat/drikke.
4.5 Alltid ha tilgang til gratis drikkevann. Oppfordre alle om å ha med egne vannflasker.


5. Transport
Mål: Å redusere selskapets klimautslipp ved å fly mindre og bruke lavutslippskjøretøy der det er mulig. Legge til rette for fossilfri film- og TV-produksjon. 
 
Tiltak:
5.1 Vi reiser helst kollektivt og helst ikke med fly. Har videomøter der det er mulig.
5.2 Sjekke muligheter for innkjøp av el-sykler til kontoret. 
5.3 Bruke lokasjoner som folk kan gå, sykle eller reise kollektivt til.
5.4 Still krav til leverandører og samarbeidspartnere om lavutslippskjøretøy som busser, varetransport, leiebiler og persontransport. Ved bruk av biodrivstoff må det være palmeoljefri.

5.5 Velge leverandører med kort reisevei og levering med lavutslippskjøretøy.   

6. Informasjon og bevisstgjøring
Mål: Våre miljøtiltak skal være etablert og godt kommunisert både internt og eksternt. Vi ønsker å være en miljøspydspiss i mediebransjen og inspirere andre til handling.
 
Tiltak:
6.1 Dele miljøstrategien med samarbeidspartnere, leverandører og andre involverte. Be dem bidra til å gjennomføre miljøkravene i strategien.
6.2 Gjennomgå og evaluere klimastrategien årlig. Oppfordre ansatte til å miljøkurse seg.
6.3 Ha en miljøansvarlig i selskapet som sprer informasjon og gode tips til alle.
6.4 Vi ønsker at miljøvennlige valg inngår som en naturlig del av planleggingsarbeidet
6.5 Be om tips og innspill til klimaarbeidet vårt fra ansatte og samarbeidspartnere.

Gode konsertopplevelser til alle!











